text: [{"text_idx": "#000000", "text": "Martin og Andrass hava longt sa\u0301ttma\u0301lan"}, {"text_idx": "#000001", "text": "Andrass H. Johansen og Martin Agnarsson hava i\u0301 dag skriva\u00f0 undir sa\u0301ttma\u0301lar, sum eru galdandi n\u00e6sta ha\u0301lvatri\u0301\u00f0ja a\u0301ri\u00f0."}, {"text_idx": "#000003", "text": "Tveir av ungu alvunum hja\u0301 okkum hava i\u0301 dag skriva\u00f0 undir ny\u0301ggjan sa\u0301ttma\u0301la. Talan er um 19 a\u0301ra gamal Andrass Hildibjart Johansen og 17 a\u0301ra gamla Martin Agnarsson, sum ba\u0301\u00f0ir hava biti\u00f0 seg r\u00e6ttiliga fastar i\u0301 byrjunaruppstillingina hja\u0301 Dan Brimsvi\u0301k."}, {"text_idx": "#000005", "text": "- Teir eru ba\u0301\u00f0ir partur av ungdo\u0301msrbei\u00f0inum hja\u0301 B36 og ta\u00f0 er eitt avj\u00f8rt ma\u0301l hja\u0301 okkum, at vit i\u0301 st\u00f8rri mun skulu byggja li\u00f0i\u00f0 kring okkara egnu sp\u00e6larar. Hetta eru sp\u00e6larar, sum hava sto\u0301rt potentiali, og sja\u0301lvt um teir longu hava biti\u00f0 seg fastar a\u0301 li\u00f0num, so er framvegis no\u0301gv, sum kann leggjast afturat i\u0301 sp\u00e6linum hja\u0301 teimum, og ti\u0301 er ta\u00f0 gle\u00f0iligt, at vit teir halda fram her hja\u0301 okkum i\u0301 minsta lagi fram til 2023, sigur Dan Brimsvi\u0301k, sum eisini ro\u0301sar go\u0301\u00f0a hugbur\u00f0inum hja\u0301 Martini og Andrass."}, {"text_idx": "#000007", "text": "- Vit hava eina mi\u00f0vi\u0301sa \u00e6tlan um, at vit st\u00f8\u00f0ugt skulu menna okkara egnu sp\u00e6larar. Vit eru sera fegin um, at Andrass og Martin veruliga hava biti\u00f0 seg fastan a\u0301 besta mansli\u00f0num, og vit eru ikki minni fegin um, at teir nu\u0301 hava skriva\u00f0 undir fram til a\u0301rsenda 2023, sigur Magni V. Mouritsen, forma\u00f0ur i\u0301 B36."}]